Flokimmunitet blev et kendt begreb i [[Danmark]] som en af de mulige strategier under [[coronaviruspandemien i 2019-2020]]. Da der ikke fandtes nogen tilgængelig [[vaccine]] mod [[coronavirus]]sen under udbruddet, anbefalede flere eksperter, at den eneste realistiske strategi imod virussen var, at man i Danmark forsøgte at opnå flokimmunitet, ved at et tilstrækkeligt antal danskere blev smittet og dermed opnåede immunitet. Det blev vurderet, at det ville kræve, at 60-70 % af befolkningen skulle opnå immunitet. Bl.a. professorerne [[Jan Pravsgaard Christensen]] og virologen [[Allan Randrup Thomsen]] fra [[Københavns Universitet]] mente, at alternativet, en inddæmning af virussen til en lille del af befolkningen ved hjælp af omfattende test og isolering, ikke ville virke på længere sigt, medmindre samme strategi blev fulgt i resten af verden også.<ref name=jp>{{Cite web |url=https://jyllands-posten.dk/indland/ECE12060795/eksperter-smitten-boer-spredes-blandt-boern-og-unge-foerst/ |title=Eksperter: Smitten bør spredes blandt børn og unge først. Artikel i Jyllands-Posten 6. april 2020. |access-date= 6. april 2020 |archive-date= 7. april 2020 |archive-url=https://web.archive.org/web/20200407180210/https://jyllands-posten.dk/indland/ECE12060795/eksperter-smitten-boer-spredes-blandt-boern-og-unge-foerst/ |url-status=ok }}</ref>
Sygdomme Sundhed Sikkerhed